Die vierde Adventskers - www.bybelkennis.co.za
There was never a sinner half as big as Christ is as a Savior. —C.H. Spurgeon
Ons het reeds drie kerse aangesteek – dié van hoop, vrede en vreugde. Gister het ons die vierde een aangesteek – dié van liefde. Jesus het vir ons gewys wat liefde waarin jy jouself gee, beteken. Hy was die Goeie Herder. Kersfees is 'n tyd van dink aan ander en deel met ander. Dit is 'n tyd van liefde net soos God ons liefgehad het toe Hy sy kosbaarste besitting vir ons gegee het. Soos God liefde is, laat ons ook liefde wees.
Die Here jou God, Hy alleen is God, die Here: die groot God, die magtige wat wonderdade doen, wat vir niemand partydig is nie en ook nie omkoopgeld aanneem nie. Hy laat reg geskied aan die weeskind en die weduwee. Hy het die vreemdeling lief en gee vir hom kos en klere. Jy moet ook die vreemdeling liefhê, want jy was self 'n vreemdeling in Egipte (Deuteronomium 10:17 – 19).
Ek gee julle 'n nuwe gebod: julle moet mekaar liefhê. Soos Ek julle liefhet, moet julle mekaar ook liefhê. As julle mekaar liefhet, sal almal weet dat julle dissipels van My is (Johannes 13:34 – 35).
O Here, leer ons om lief te hê. Laat ons U altyd eerste stel soos ons in Christus se voetspore stap; dat ons u liefde mag ken en in ons lewens wys. Soos ons vir Jesus se geboorte voorberei, vul ons harte met liefde vir hierdie wêreld, sodat almal u liefde kan en dié Een wat U gestuur het, u Seun, mag ken. Amen.